Platyderides

se systematisk inndeling

Aphodius (Platyderides) er en underslekt eller slekt av biller som hører til familien skarabider (Scarabaeidae) i gruppen skarabider (Scarabaeoidea).

Utseende 
Små til  middelsstore, brunlige gjødselbiller. Hodet er stort og bredt, skovlformet, foranten nærmest halvsirkelformet uten innbuktninger eller tenner. For-randen er bredt avsatt som en list, hodet er sterkt innsnevret foran fasettøynene. Hodet er nesten like bredt som pronotum, som er rundet og nokså blankt med bredt avsatte sidekanter ("brem" langs ytterkanten). Dekkvingene er smalere enn pronotum, noe hvelvede og rundede, blanke, men ofte mer eller mindre tett kledt med gulaktig bestøvning, med dype lengdefurer (nedsenkede punktrader). Beina er forholdsvis lange og kraftige, leggene på forbeina med tre korte tenner.

Levevis 
Disse billene lever trolig i møkk i tørre områder.

Utbredelse 
Slekten er utbredt i Asia (Russland, Kina, Thailand, Vietnam og Taiwan). Noen amerikanske arter som tidligere ble plassert her er nå flyttet til andre grupper, særlig slekten Cephalocyclus.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselbiller, Aphodiinae Leach, 1815
 slekten Aphodius Illiger, 1798 (i vid forstand)
 underslekten (eller slekten) Platyderides Schmidt, 1916 
 Aphodius (Platyderides) arrowi Schmidt, 1910
 Aphodius (Platyderides) doiangkhangensis Masumoto, 1991
 Aphodius (Platyderides) friedrichi Petrovitz, 1958
 Aphodius (Platyderides) klapperichi Balthasar, 1942
 Aphodius (Platyderides) planipennis Petrovitz, 1961
 Aphodius (Platyderides) suvorovi Kabakov, 1996
 Aphodius (Platyderides) truculentus Balthasar, 1963
 Aphodius (Platyderides) vietnamicus Cervenka, 1995

Kilder 
 Liste over artene (med noen synonymer)

Eksterne lenker 
 Bilde av Platyderides sp. (litt nede på siden)
 

Gjødselbiller
Biller formelt beskrevet i 1916
Asias insekter
Dyr formelt beskrevet av Adolf Schmidt